Up-819/04
Natisni
Opravilna št.:
Up-819/04
Datum odločitve:
22. 2. 2005
ECLI:
ECLI:SI:USRS:2005:Up.819.04
Akt:
Ustavna pritožba A. A. zoper sklepa Višjega sodišča v Kopru št. Su 220100/2004-11-12 z dne 12. 11. 2004 in št. Su 220100/2004-466 z dne 16. 11. 2004
Izrek:
Ustavna pritožba A. A. zoper sklepa Višjega sodišča v Kopru št. Su 220100/2004-11-12 z dne 12. 11. 2004 in št. Su 220100/2004-466 z dne 16. 11. 2004 se zavrže.
Evidenčni stavek:
Ker pritožnik ni izčrpal niti rednega pravnega sredstva, je bilo treba ustavno pritožba zavreči.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
14. 12. 2004
Vrsta odločitve:
sklep
Vrsta rešitve:
zavrženje
Dokument:
US24411
Up-819/04-6
22. 2. 2005
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 11. februarja 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklepa Višjega sodišča v Kopru št. Su 220100/2004-11-12 z dne 12. 11. 2004 in št. Su 220100/2004-466 z dne 16. 11. 2004 se zavrže.
Obrazložitev
1. Pritožnik vlaga ustavno pritožbo zoper dva sklepa Višjega sodišča v Kopru, s katerima sta bila kot neutemeljena zavrnjena njegova predloga za izločitev predsednice Okrožnega sodišča v Novi Gorici. Pritožnik predlaga, naj Ustavno sodišče izpodbijana sklepa razveljavi in na podlagi 58. člena Zakona o Ustavnem sodišču (v nadaljevanju ZUstS) do končne odločitve zadrži izvrševanje izpodbijanih aktov.
2. Po prvem odstavku 51. člena ZUstS se lahko ustavna pritožba vloži šele, ko so izčrpana vsa redna in izredna pravna sredstva. Sklep, s katerim se po vložitvi obtožbe zavrne zahteva za izločitev sodnika, se po četrtem odstavku 42. člena Zakona o kazenskem postopku (Uradni list RS, št. 63/94 in nasl. – ZKP) lahko izpodbija samo v pritožbi zoper sodbo. Iz vsebine ustavne pritožbe in pritožnikovih navedb izhaja, da je kazenski postopek v fazi glavne obravnave. Pritožnik bo zato morebitne kršitve človekovih pravic, ki naj bi mu bile storjene z izpodbijanima sklepoma, lahko uveljavljal šele v ustavni pritožbi zoper sodbo po njihovem poprejšnjem uveljavljanju v pravnih sredstvih, ki jih zakon daje zoper sodbo. Ustavna pritožba zoper izpodbijana sklepa je zato očitno prezgodnja, saj niti redna pravna sredstva še niso mogla biti izčrpana.
3. Ker ni podana procesna predpostavka izčrpanosti pravnih sredstev, je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča, razen sodnicama Krisper Kramberger in Modrijan, ki sta bili izločeni. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer